Το ***1989*** είναι το πέμπτο στούντιο άλμπουμ της αμερικανίδας τραγουδίστριας - τραγουδοποιού Τέιλορ Σουίφτ. Κυκλοφόρησε στις 27 Οκτωβρίου του 2014 από την εταιρεία Big Machine Records. Η Σουίφτ άρχισε να προετοιμάζει το άλμπουμ της το ίδιο έτος που κυκλοφόρησε το προηγούμενο άλμπουμ της, *Red* το 2012. Η μουσική του άλμπουμ είναι εμπνευσμένη από την ποπ μουσική της δεκαετίας του 1980, και ιδιαιτέρως από το έτος γέννησης της, 1989, από όπου πήρε και τον τίτλο. Το 1989 παρέμεινε για δύο συνεχόμενα έτη στην κορυφή των πωλήσεων τόσο των παγκοσμίων όσο και των Ηνωμένων Πολιτειών. Το άλμπουμ κατάφερε να κερδίσει μεγάλο αριθμό βραβείων σε όλες τις απονομές βραβείων αλλά και στις τέσσερις σημαντικότερες απονομές βραβείων (grammys, american music awards, mtv awards, billboard music awards). Στα grammy κατάφερε να λάβει 11 υποψηφιότητες και να κερδίσει το βίντεο της χρονιάς, του καλύτερο ποπ άλμπουμ της χρονιάς, καθώς και το σημαντικότερο βραβείο που μπορεί να παραλάβει καλλιτέχνης, το άλμπουμ της χρονιάς. Έτσι το 1989 αποτέλεσε το πιο βραβευμένο ποπ άλμπουμ της ιστορίας. Ως αποτέλεσμα, το άλμπουμ έμεινε στην ιστορία καθώς η Τέιλορ έγινε η πρώτη γυναίκα που κερδίζει το άλμπουμ της χρονιάς δύο φορές, ο μόνος άνθρωπος που διαθέτει τα περισσότερα βραβεία σε δύο διαφορετικά είδη μουσικής (το Fearless αναδείχτηκε το πιο βραβευμένο country άλμπουμ της ιστορίας) και ο πιο βραβευμένος καλλιτέχνης στα american και billboard music awards.

Το άλμπουμ της δεν επικεντρώνεται στην country μουσική όπως τα προηγούμενα άλμπουμ της, και η ίδια το περιέγραψε ως το πρώτο της ποπ άλμπουμ.  Σε αντίθεση με τις προηγούμενες δουλειές της, η παραγωγή του *1989* αποτελείται από συνθεσάιζερ, παλλόμενο μπάσο και κιθάρες. Το *1989* έλαβε γενικά θετικές κριτικές από σύγχρονους μουσικούς κριτικούς και κατετάγη ως ένα από τα καλύτερα άλμπουμ του 2014 από πολυάριθμα περιοδικά όπως τα *Time*, *Billboard* και *Rolling Stone*.

Την πρώτη εβδομάδα κυκλοφορίας του πούλησε 1.287.000 αντίτυπα μόνο στην Αμερική και έκανε το ντεμπούτο του στο νούμερο ένα στο Billboard 200 chart. Οι πωλήσεις της πρώτης εβδομάδας, ήταν οι υψηλότερες που είχαν σημειωθεί στην Αμερική από το 2002, ενώ η Σουίφτ έγινε η πρώτη καλλιτέχνης που τρία άλμπουμ της πούλησαν πάνω από ένα εκατομμύριο αντίτυπα την πρώτη εβδομάδα κυκλοφορίας τους. Έγινε το καλύτερο σε πωλήσεις άλμπουμ του 2014 ενώ μέχρι τον Ιούλιο του 2015 είχε πουλήσει 5,000,000 στην Αμερική και 8,600,000 παγκοσμίως. Κυκλοφόρησε τέσσερα σινγκλς, τα "Shake It Off", "Blank Space" και "Bad Blood" έφτασαν την κορυφή στα charts της Αμερικής ενώ το "Style" μέχρι την έκτη θέση. Στο Billboard 200 το 1989, ξεκίνησε με 1.400.000 αντίτυπα και παρέμεινε στο νούμερο 1 για πολλούς μήνες. Το άλμπουμ παρέμεινε στο top 10 για 2 χρόνια.

Singles
-------

Στις 18 Αυγούστου του 2014, κυκλοφόρησε το πρώτο σινγκλ του άλμπουμ "Shake It Off", το οποίο συνέγραψε η Τέιλορ με τους Martin και Shellback. Το μουσικό βίντεο, σε σκηνοθεσία Μαρκ Romanek, έκανε επίσης πρεμιέρα την ίδια εβδομάδα. Περιέχει επαγγελματίες χορευτές, μαζορέτες και διάφορους οπαδούς της, τους οποίους επέλεξε από το Instagram και το Twitter.

Το δεύτερο σινγκλ, "Blank Space" έκανε την εμφάνισή του στα τσαρτς στις 10 Νοεμβρίου 2014.Την ίδια μέρα διέρρευσε και το βιντεό του στο Yahoo! άλλα μετά από μήνυμα ης Τέιλορ το κατέβασαν. Αργότερα το βίντεο το ανέβασαν στο επίσημο λογαριασμό της στο Vevo.

Το "Style" κυκλοφόρησε ως τρίτο σινγκλ στις 9 Φεβρουαρίου 2015 από τις εταιρείες *Big Machine* και *Republic Records*.

Το τέταρτο σινγκλ "Bad Blood" κυκλοφόρησε στις 17 Μαΐου 2015. Το βίντεο είναι ένα remix του τραγουδιού σε συνεργασία με τον ράπερ Kendrick Lamar, έκανε πρεμιέρα στα Billboard Music Awards 2015 και περιέχει πολλούς φίλους της Τέιλορ όπως Karlie Kloss, Lena Dunham και Selena Gomez.
Περιλαμβάνει και cameos από τους Lily Aldridge, Zendaya, Hayley Williams, Gigi Hadid, Ellie Goulding, Χέιλι Στάινφελντ, Jessica Alba, Serayah, Martha Hunt, Ellen Pompeo, Mariska Hargitay, Cara Delevigne και Cindy Crawford. Όλοι τους διάλεξαν από μόνοι τους τι όνομα θα έχουν στο βίντεο και τι χαρακτήρα θα παίξουν.

Λίστα τραγουδιών
----------------

| Αρ. | Tίτλος | Συνθέτες | Διάρκεια |
| --- | --- | --- | --- |
| 1. | "Welcome To New York"   | Taylor Swift, Ryan Tedd | 3:32 |
| 2. | "Blank Space"   | Swift, Max Martin, Shellback | 3:51 |
| 3. | "Style"   | Swift, Max Martin, Shellback, Ali Payami | 3:51 |
| 4. | "Out Of The Woods"   | Swift, Jack Antonoff | 3:55 |
| 5. | "All You Had to Do Was Stay"   | Swift, Martin | 3:13 |
| 6. | "Shake It Off"   | Swift, Max Martin, Shellback | 3:29 |
| 7. | "I Wish You Would"   | Swift, Antonoff | 3:27 |
| 8. | "Bad Blood"   | Swift, Martin, Shellback, Duckworth | 3:31 |
| 9. | "Wildest Dreams"   | Swift, Martin, Shellback | 3:40 |
| 10. | "How You Get the Girl"   | Swift, Martin, Shellback | 4:07 |
| 11. | "This Love"   | Swift | 4:10 |
| 12. | "I Know Places"   | Swift, Tedder | 3:15 |
| 13. | "Clean"   | Swift Imogen, Heap | 4:30 |
| **Συν. διάρκεια:** | **48:41** |

| 1989 - Canadian digital deluxe edition (iTunes bonus tracks) |
| --- |
| Αρ. | Tίτλος | Συνθέτες | Διάρκεια |
| 14. | "Wonderland"   | Swift, Martin, Shellback | 4:05 |
| 15. | "New Romantics"   | Swift, Martin, Shellback | 3:50 |
| **Συν. διάρκεια:** | **56:36** |

Παραπομπές
----------

1. 1 2  «Taylor Swift debuts 'Shake It Off,' reveals '1989' album».. Ανακτήθηκε στις 19 Αυγούστου 2014.
2. ↑  «Taylor Swift’s Next ‘1989’ Single Is…».. Ανακτήθηκε στις 31 Οκτωβρίου 2014.
3. ↑  «Taylor Swift's 'Blank Space' Video Leaked Early».. Ανακτήθηκε στις 12 Νοεμβρίου 2014.
4. ↑  «Taylor Swift "Style" - Republic Playbook». *Republic Playbook*. Αρχειοθετήθηκε από το πρωτότυπο στις 17 Ιανουαρίου 2015. Ανακτήθηκε στις 12 Ιανουαρίου 2015.
5. ↑  Kevipod (13 Ιανουαρίου 2015). «It's Real: "Style" Is Taylor Swift's Next Single From "1989" (We're Happy, Are You?)». *Direct Lyrics*. Ηνωμένες Πολιτείες: Directlyrics.com. Ανακτήθηκε στις 13 Ιανουαρίου 2015.
6. ↑  «Listen to Taylor Swift's 'Bad Blood' ft. Kendrick Lamar: World Premiere». *iHeartRadio*. iHeartMedia, Inc. 17 Μαΐου 2015. Αρχειοθετήθηκε από το πρωτότυπο στις 18 Μαΐου 2015. Ανακτήθηκε στις 18 Μαΐου 2015.
7. ↑  «World Premiere of Taylor Swift's Music Video "Bad Blood" Will Open 2015 BBMAs». *Billboard*. 7 Μαΐου 2015. Αρχειοθετήθηκε από το πρωτότυπο στις 8 Ιουλίου 2015. Ανακτήθηκε στις 7 Μαΐου 2015.
8. ↑  «Taylor Swift: Singer Premieres 'Bad Blood' Music Video With All-Star Cast». *Inveterate*. Inveterate. 18 Μαΐου 2015. Αρχειοθετήθηκε από το πρωτότυπο στις 20 Μαΐου 2015. Ανακτήθηκε στις 18 Μαΐου 2015.

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα 1989 (Taylor Swift album))  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |